JY LEES NOU Appelpastei met krummelkors
Dié pastei verbeel hom hy’s ook kaaskoek. Die Hollanders maak iets soortgelyk wat hulle appelstreusel noem. Hier’s ons weergawe – geniet saam met warmsjokolade!
1 x 400 g-rol bevrore broskorsdeeg, ontdooi
2½ koppie (2 – 3) appels, ontklok en fyngekap
60 ml botter, grofgerasper
Rol deeg op meelbestrooide oppervlak uit. Gebruik koekroller en rol deeg tot sowat 3 mm dik uit. Voer 30 cm-losboom-koekpan wat met kleefwerende kossproei gespuit is met deeg uit. Sit in yskas terwyl jy vulsel maak.
Plaas eiers, room, suiker, meel, vanielje, sout en appels in voedselverwerker. Stel op pols-aksie en verwerk tot goed gemeng,maar appels nie heeltemal fyn nie.Voeg sap en skil van suurlemoen by en meng goed deur. Skep in koue kors en sit terug in yskas.
Gooi al die bestanddele vir krummelkors in ’n middelslagmengbak en meng goed tot die tekstuur van growwe sand. Versprei eweredig op vulsel. Bak vir 30 – 35 minute of tot die kors goudbruin en die vulsel gestol is. Laat effens afkoel en haal uit pan.
Sit warm voor met suurroom.